**คำสั่งเทศบาลตำบลท่าศาลา**

**ที่ ๔๙๕ / ๒๕๖๐**

**เรื่อง แต่งตั้งคณะกรรมการช่วยเหลือประชาชนของเทศบาลตำบลท่าศาลา**

**……………………………………………………………**

 ตามที่กระทรวงมหาดไทยได้ออกระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. ๒๕๖๐ โดยมีผลบังคับใช้ตั้งแต่วันที่ ๓๐ กันยายน พ.ศ. ๒๕๖๐ เพื่อให้องค์กรปกครองส่วนท้องถิ่นช่วยเหลือประชาชนตามอำนาจหน้าที่ขององค์กรปกครองส่วนท้องถิ่น ประกอบกับกระทรวงมหาดไทยได้มีหนังสือด่วนที่สุด ที่ มท ๐๘๑๐.๗/ว๖๗๖๘ เรื่อง แนวทางปฏิบัติในการช่วยเหลือประชาชนขององค์การปกครองส่วนท้องถิ่น ลงวันที่ ๒๙ พฤศจิกายน ๒๕๖๐ ให้องค์กรปกครองส่วนท้องถิ่นถือปฏิบัติ นั้น

อาศัยอำนาจตามความในหมวด ๒ ข้อ ๘(๒) ของระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. ๒๕๖๐ ที่กำหนดให้องค์กรปกครองส่วนท้องถิ่นแต่งตั้งคณะกรรมการช่วยเหลือประชาชนคณะหนึ่ง เรียกว่า “คณะกรรมการช่วยเหลือประชาชนขององค์กรปกครองส่วนท้องถิ่น” เทศบาลตำบลท่าศาลาจึงแต่งตั้งคณะกรรมการช่วยเหลือประชาชนของเทศบาลตำบลท่าศาลาประกอบด้วย

๑.นายกเทศมนตรีตำบลท่าศาลาหรือรองนายกเทศมตรี เป็นประธานกรรมการ

 ที่ได้รับมอบหมายจากนายกเทศมนตรี

๒.ท้องถิ่นอำเภอท่าศาลา ข้าราชการสำนักงานส่งเสริมการปกครอง เป็นกรรมการ

 ท้องถิ่นจังหวัด ที่ท้องถิ่นจังหวัดมอบหมาย

๓. สาธารณสุขอำเภอท่าศาลา ผู้แทนส่วนราชการที่ได้รับมอบหมายจากนายอำเภอ เป็นกรรมการ

๔.เกษตรอำเภอท่าศาลา ผู้แทนส่วนราชการที่ได้รับมอบหมายจากนายอำเภอ เป็นกรรมการ

๕. นางกุลฤดี พลวิชัย ผู้แทนประชาคมที่นายกเทศมนตรีคัดเลือก เป็นกรรมการ

๖. นางขวัญฤทัย คุ้มเดช ผู้แทนประชาคมที่นายกเทศมนตรีคัดเลือก เป็นกรรมการ

๗. นางสาวอำไพ โค้ยเซ่ง ผู้แทนประชาคมที่นายกเทศมนตรีคัดเลือก เป็นกรรมการ

๘. ปลัดเทศบาลตำบลท่าศาลา เป็นกรรมการและเลขานุการ

๙. หัวหน้าสำนักปลัดทศบาล เป็นกรรมการและผู้ช่วยเลขานุการ

๑๐. หัวหน้าฝ่ายปกครอง เป็นกรรมการและผู้ช่วยเลขานุการ

โดยให้คณะกรรมการช่วยเหลือประชาชนของเทศบาลตำบลท่าศาลามีอำนาจหน้าที่ ดังนี้

1. ให้นำรายชื่อประชาชนที่ได้รับความเดือดร้อนที่สำรวจโดยหน่วยงานรัฐและรายชื่อประชาขนที่ยื่นทะเบียนขอรับความช่วยเหลือต่อองค์กรปกครองส่วนท้องถิ่นตาม ข้อ ๑๒ มาใช้ในการพิจารณาช่วยเหลือประชาชนตามระเบียบนี้

๒. ปิดประกาศรายชื่อประชาชนตามข้อ ๑ ที่จะได้รับความช่วยเหลือ ณ สำนักงานองค์กรปกครองส่วนท้องถิ่นและที่ทำการหมู่บ้าน ชุมชนให้ทราบ เป็นเวลาไม่น้อยกว่า ๑๕ วัน

๓. รายงานผลการพิจารณาให้องค์กรปกครองส่วนท้องถิ่นเพื่อดำเนินการตามอำนาจหน้าที่ต่อไป

๔. ควบคุมการปฏิบัติให้เป็นไปตามวัตถุประสงค์และเป็นธรรม

๕. การปฏิบัติหน้าที่อื่นๆ ตามที่กำหนดไว้ในระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. ๒๕๖๐

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๒๙ ธันวาคม พ.ศ. ๒๕๖๐

 พงศ์เทพ ฟุ้งตระกูล

 (นายพงศ์เทพ ฟุ้งตระกูล)

 นายกเทศมนตรีตำบลท่าศาลา